armvectores/hy_wikipedia_2023 huggingface dataset:
Կոմպիլյատորներ. սկզբունքներ, տեխնոլոգիաներ և գործիքներ

«Կոմպիլյատորներ. սկզբունքներ, տեխնոլոգիաներ և գործիքներ» (անգլ.՝ «Compilers: Principles, Techniques, and Tools»), Ալֆրեդ Վ. Ահոյի, Ռավի Սեթիի և Ջեֆրի Դ. Ուլմանի կողմից գրված կոմպիլյատորների կառուցման տեսության դասական դասագիրք, որը նաև հայտնի է որպես «Վիշապի գիրք» (անգլ.՝ Dragon Book), քանի որ շապիկին պատկերված են վիշապ և ասպետ)։ Այն երբեմն կոչվում է «Կարմիր վիշապի գիրք», ի տարբերություն Ահոյի և Ուլմանի նախորդ՝ «Կոմպիլյատորների կազմման սկզբունքները» (1977) գրքի, որը կոչվում է «Կանաչ վիշապի գիրք», քանի որ շապիկին պատկերված էր կանաչ վիշապ։
Գիրքն անդրադառնում է բառապաշարային, շարահյուսական և իմաստային վերլուծությանը, կոդի ստեղծմանը և օպտիմալացմանը, ինչպես նաև տիպերի ստուգմանը։ Բոլոր տեսական հասկացությունները ուղեկցվում են կոդի մեծ թվով օրինակներով՝ սկսած ամենապարզ մեկ անցումով կոմպիլյատորից մինչև ավելի ու ավելի բարդ ձևավորումներ։
Այն նաև պարունակում է լեքսիկական անալիզատորների (Lex), քերականական վերլուծիչների (Yacc) և EQN տեքստի նախապրոցեսորի օգտագործման նկարագրությունը, ինչպես նաև հեշ ֆունկցիաների օգտագործման և ստեղծման լավ նկարագրություն։
Այս գրքի հիման վրա հեղինակները դասավանդել են ինչպես ներածական, այնպես էլ հիմնական դասընթացներ AT&T Bell Laboratories, Կոլումբիայի, Փրինսթոնի և Սթենֆորդի համալսարանների բակալավրիատի և մագիստրատուրայի ուսանողներին։

Անգլերեն հրատարակություն. Aho, Sethi, Ullman, Compilers: Principles, Techniques, and Tools, Addison-Wesley, 1986. ISBN 0-201-10088-6
Ռուսական հրատարակություն. Альфред Ахо, Рави Сети, Джеффри Ульман. Компиляторы. Принципы, технологии, инструменты. Издательство Вильямс, 2001. ISBN 5-8459-0189-8


== Երկրորդ հրատարակություն ==
Գրքի նոր (երկրորդ) անգլերեն հրատարակությունը՝ վերանայված և ընդլայնված, լույս է տեսել 2006 թվականի օգոստոսին։ Ավելացվել են մի քանի նոր գլուխներ, այդ թվում՝ Java կոմպիլյատորի ավարտված սկզբնական փուլի օրինակ։ Զգալիորեն ընդլայնվել է կոդի օպտիմալացման մեթոդների նկարագրությունը։
Շարունակելով իր նախորդների ավանդույթը՝ գրքի երկրորդ հրատարակության շապիկին նույնպես պատկերված են ասպետ և վիշապ։ Այս հրատարակությունը ոչ պաշտոնապես հայտնի է որպես «Մանուշակագույն վիշապ»։ Չորրորդ համահեղինակը Մոնիկա Լամն էր։


== Ծանոթագրություններ ==


== Արտաքին հղումներ ==
Альфред В. Ахо, Моника С. Лам, Рави Сети, Джеффри Д. Ульман Компиляторы: принципы, технологии и инструментарий = Compilers: Principles, Techniques, and Tools. — 2 изд. — М.: Вильямс, 2008. — ISBN 978-5-8459-1349-4
Подробное описание книги на сайте издательства
Մակովսկոե (գյուղ, Ռուդնյանսկի շրջան)

Մակովսկոե (ռուս.՝ Маковское), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյոզ (Վանի գավառ)

Անվան այլ կիրառումների համար տե՛ս՝ Գյոզ (այլ կիրառումներ)Գյոզ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Բեռլինի բուսաբանական այգի

Բեռլինի բուսաբանական այգի (գերմ.՝ Botanischer Garten und Botanisches Museum Berlin), Եվրոպայի և աշխարհի ամենամեծ և ամենահին բուսաբանական այգիներից մեկը։
Ամբողջական անվանումն է «Բուսաբանական այգի և Բուսաբանական թանգարան Բեռլին-Դալեմ»։ Սա համապարփակ գիտահետազոտական, կրթա-օժանդակ, մշակութային և կրթական հաստատություն է, որը հիմնված է մոտ 43 հեկտար տարածքում գտնվող շուրջ 22 հազար կենդանի բույսերի ընդարձակ հավաքածուի վրա։
Այգու հիմնական հավաքածուն գտնվում է Լիխտերֆելդում ՝ Բեռլինի թաղամասում, որը մտնում է քաղաքի հարավ-արևմուտքում գտնվող Շտեգլից-Զելենդորֆ վարչական շրջանի մեջ։ Անվան մեջ «Դալեմ» բառը ոչ այլ ինչ է, քան պատմական մասունք, որը վերաբերում է թագավորական Դալեմ ֆերմայի տարածքում Բուսաբանական այգու հիմնադրման ժամանակներին։ Այգու ժամանակակից տարածքի արևմտյան սահմանը միաժամանակ Լիխտերֆեդե և Դալեմ շրջանների սահմանն է։

Բուսաբանական այգու հիմնական շենքերը նախագծվել և կառուցվել են 1897-1910 թվականներին 19-րդ դարի երկրորդ կեսի և 20-րդ դարի առաջին կեսի գերմանացի խոշոր բուսաբան Ադոլֆ Հայնրիխ Գուստավ Էնգլերի (1844–1930) հսկողությամբ։ Էնգլերի վերջին կամքով նա թաղված է իր ստեղծած այգում։


== Հաստատության կառուցվածքը ==
Սկզբում Դալեմի հետազոտական համալիրը կառուցվել էր էկզոտիկ բույսերի համար, որոնք բերվել են գերմանացի գիտնականների կողմից հեռավոր արշավախմբերից, այդ թվում՝ գերմանական գաղութներից։
Որպես իրավաբանական անձ՝ Բեռլինի բուսաբանական այգին ներկայումս հանդիսանում է Բեռլինի ազատ համալսարանի հաստատությունների համակարգի մի մասը և ներառում է Բուսաբանական թանգարանը՝ ամենամեծ հերբարիումով և հիմնավոր գիտական գրադարանով։
Բացի հետազոտական նպատակներով կառուցվածշենքերից, բուսաբանական այգու շենքերի համալիրը ներառում է նաև մի շարք ջերմոցներ։ Ջերմատների և ջերմոցների ընդհանուր մակերեսը կազմում է 6000 մ²։ Դրանցից բացի, մոտ 43 հեկտար տարածքում մշակվում են բաց գրունտային բույսեր՝ ըստ աշխարհագրական ծագման կարգով դասավորված։ Բուսաբանական այգու դենդրարիումը զբաղեցնում է 14 հա տարածք։


== Հավաքածու ==

Բեռլինի բուսաբանական այգու ջերմոցներից է, օրինակ՝ կակտուսների տաղավարը։ Լայն ճանաչում ունի գերմ.՝ Victoriahaus ջերմատունը՝ իր լողավազանով և հսկա Ամազոնյան վիկտորիայով (լատ.՝ Victoria amazonica), որի անունով էլ կոչվել է ջերմատունը։ Այգու այցելուների ոչ պակաս ուշադրություն են գրավում խոլորձների և էկզոտիկ Միջատակեր բույսերի հավաքածուները։
Մեծ արևադարձային ջերմոցը (գերմ.՝ Das Große Tropenhaus) իր կառուցման ժամանակ ամենամեծն էր իր տեսակի մեջ աշխարհում։ Այն 25 մ ապակյա և պողպատե կոնստրուկցիա է՝ 30x60մ հիմքով։ Այս ծավալի ողջ ընթացքում (ավելի քան 40 հազար խորանարդ մետր) պահպանվում է 30 °C մշտական ջերմաստիճան և բարձր խոնավություն։ Ի թիվս այլ արևադարձային բույսերի, այս ջերմոցում աճում է հսկա բամբուկ։


== Պատկերասրահ ==

		
		
		
		


== Ծանոթագրություններ ==
Հյետիլ Մյորլանդ

Հյետիլ Մյորլանդ (հոկտեմբերի 3, 1980(1980-10-03), Գրիմստադ, Aust-Agder, Նորվեգիա), ավելի լավ հայտնի ուղղակի Մյորլանդ, նորվեգացի երգիչ և երգահան է, ով Դեբրահ Սկարլետի հետ միասին ներկայացրել է Նորվեգիան Եվրատեսիլ 2015 երգի մրցույթում "A Monster Like Me" (Ինձ պես հրեշ) երգով։


== Կյանքը և կարիերան ==
Մյորլանդը ծնվել է 1980 թ.-ի հոկտեմբերի 3-ին Նորվեգիայի Գրիմստա քաղաքում։ Փոքր տարիքում ընտանիքը տեղափոխվել է Մեծ Բրիտանիա, որտեղ էլ երգիչը մեծացել է։ Դեռևս փոքր տարիքում, ոգևորվելով մի շարք բրիտանացի երգիչներից, Մյորլանդը գրել և իր յուրահատուկ ձայնով կատարել է բազմաթիվ երգեր։
2008 թվականին Մյորլանդը դառնում է Absent Elk խմբի անդամ և արդեն 2009 թվականի աշնանը թողարկում են Caught In the Headlights ձայնասկավառակը։ Նրանց երկու սինգլները՝ Sun & Water (Արև և Ջուր) և Emily (Էմիլի), հնչեցվել է բրիտանակ տարբեր ռադիոներով, և խումբը հրավիրվել է բազմաթիվ հեռուստաշոուների։ 
Խումբը առհասարակ մեծ ուշադրության արժանացավ այն բանից հետո, երբ նրանք կատարեցին Լեդի Գագայի 'Pokerface' երգը, որը YouTube-ում ունեցավ ավելի քան կես միլիոն դիտում։ Ոգևորվելով գրանցած հաջողությունից՝ խումբը կատարեց նաև այլ հայտնի երգեր, որոնք նույնպես արժանացան մեծ ուշադրության։
2014 թվականին Մյորլանդը տեղափոխվեց Օսլո՝ անհատական կարիերա սկսելու։ 2015 թվականին նա Դեբրահ Սկարլետի հետ միասին մասնակցեց Եվրատեսիլ 2015 երգի մրցույթ-ի նորվեգական նախընտրական փուլին։ Այն հաղթահարելուց հետո նրանք իրավունք ստացան ներկայացնել Նորվեգիան հեղինակավոր մրցույթում իրենց "A Monster Like Me" (Ինձ պես հրեշ) երգով, որը զբաղեցրեց 8-րդ հորիզոնականը։


== Ծանոթագրություններ ==
Զարդար (անձնանուն)

Զարդար, հայկական իգական անուն։ Առաջացել է հայերեն զարդար բառից։ Սկսել է գործածվել 15-րդ դարից։ Անվան կրճատ տարբերակն է Զարդ, որը հիշատակվել է 1756 թվականին։ Փաղաքշական ձևն է Զարդարիկ։ Զարդար ձևով հիշատակվել է 1605, 1798, 1648, 1652, 1749, 1796 թվականներին և անթվական մի հիշատակարանում։ Այս անձնանունից է առաջացել Զարդարյան ազգանունը։


== Ծանոթագրություններ ==
Լև Լյուբեցկի

Լև Լյուբեցկի (ռուս.՝ Любецкий, Лев Григорьевич, ապրիլի 5, 1920(1920-04-05), Սևաստոպոլ, Տավրիկյան նահանգ, Խորհրդային Ռուսաստան - հունիսի 21, 2000(2000-06-21), Մոսկվա, Ռուսաստան) ռուս և խորհրդային դերասան։ ՌԽՖՍՀ վաստակավոր արտիստ (1979 թվական)։ Ռուսաստանի Դաշնության ժողովրդական արտիստ (1995 թվական)։


== Կենսագրություն ==
1941 թվականին ավարտել է Ղրիմի թատերական ուսումնարանը։ Հայրենական մեծ պատերազմի մասնակից։
1946-1956 թվականներին եղել է տարբեր քաղաքների թատրոնների դերասան։ 1956 թվականից մինչև 1967 թվականը եղել է Խորհրդային բանակի կենտրոնական թատրոնի դերասան։ 1967 թվականից եղել է Մոսկվայի Մ. Երմոլովայի անվան դրամատիկական թատրոնի դերասան։ Երմոլովի թատրոնում աշխատելու տարիներին նա մարմնավորել է ավելի քան 100 դեր։
Մահացել է 2000 թվականի հունիսի 21-ին։ Թաղված է Մոսկվայի Կուզմինսկոյե գերեզմանատանը։


== Ֆիլմագրություն ==


=== Դերեր ֆիլմերում ===
1963 թվական` Հուսարական բալլադ` նահանգապետ
1964 թվական` Ողջեր և մեռածներ` գումարտակի պետ կոմիսար Սերգեյ Շմակով
1964 թվական` Ուզում եք` հավատացեք, ուզում եք` ոչ...
1967 թվական` Տուր թաթդ, Ընկեր
1972 թվական` Երկիր ցպահանջ
1973 թվական` Մեգրեն և մարդը նստարանին` դատավոր
1976 թվական` Մի միկրոշրջանում` Գրիգորի, վարսավիր
1992 թվական` Ալյասկան, սըր
1996 թվական` Նորեկ օդաչուների սեկցիա


=== Մուլտֆիլմների հնչյունավորում ===
1961 թվական` Մուլտիպլիկացիոն կոկորդիլոսը № 6` Կոկորդիլոս
1966 թվական` Գլխավոր Աստղայինը
1966 թվական` Իմ կանաչ կոկորդիլոս
1967 թվական` Դինոզավրերի սարը
1969 թվական` Մաուգլի` Ակելա
1971 թվական` Ամենաերիտասարդ անձրևիկը
1974 թվական` Առեղծվածային մոլորակը` "չար կախարդ"
1975 թվական` Ուրախ կարուսել № 7: Գետաձին` տեքստ կարդացող
1976 թվական` Ժամանակի հայելին` "Հայրիկ"
1977 թվական` Վառարանային ծղրիդի գաղտնիքը
1983 թվական` Կարապներ


== Ծանոթագրություններ ==


== Արտաքին հղումներ ==
Լև Լյուբեցկին animator.ru կայքում
Լև Լյուբեցկին Ալեքսեյ Տրեմասովի Հեղինակային նախագծում
Եմխանա

Եմխանա, գյուղատեղի ներկայիս Ադրբեջանական Հանրապետության Նախիջևանի Հանրապետության Բաբեկի շրջանի տարածքում։ Գտնվում է Մեծ Հայքի Վասպուրական նահանգի Նախճավանում։
Գտնվում էր Տամբատ գյուղի հարևանությամբ։


== Ճարտարապետություն ==
Գյուղում կար Սուրբ Մինաս եկեղեցի։


== Արտաքին հղումներ ==
Деарменизация Нахиджевана в XX веке (ռուս.)


== Ծանոթագրություններ ==
Տուշան

Տուշան, գյուղ Արևմտյան Հայաստանում, Էրզրումի վիլայեթի Խնուսի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սեսիլ Փաուել

Սեսիլ Ֆրենկ Փաուել (անգլ.՝ Cecil Frank Powell, դեկտեմբերի 5, 1903(1903-12-05)[…], Tonbridge, Թոնբրիջ էնդ Մոլինգ, Քենթ, Քենթ, Անգլիա, Մեծ Բրիտանիայի և Իռլանդիայի միացյալ թագավորություն - օգոստոսի 9, 1969(1969-08-09)[…], Կոմո, Լոմբարդիա, Իտալիա), բրիտանացի ֆիզիկոս, ով 1950 թվականին ստացել է ֆիզիկայի Նոբելյան մրցանակ «Միջուկային գործընթացները ուսումնասիրող լուսանկարչական մեթոդի զարգացման և այս մեթոդով մեզոների հետ կապված հայտնագործությունների համար»։


== Ծանոթագրություններ ==
Բութա Բութե (գավառ)

Բութա Բութե (սեսոթո՝ Butha-Buthe), գավառ Լեսոթոյի հյուսիսարևելյան շրջանում։ Վարչական կենտրոնը և գավառի միակ քաղաք Բութա Բութեն է։ Տարածքը՝ 1 767 կմ², բնակչությունը՝ 110 320 (2006)։


== Աշխարհագրական դիրք ==
Բութա Բութե գավառը հյուսիսից սահմանակից է Հարավաֆրիկյան Հանրապետության Ֆրի Սթեյտ նահանգին, հարավից՝ Լերիբե, արևելքից՝ Մոկոթլոնգ գավառներին։


=== Համայնքներ ===
Բութա Բութե գավառի համայնքներ՝

Բութա Բութե
Հոլոլո
Մեչաչանե
Մոթոթե
Քալո


=== Համայնքային խորհուրդներ ===
Բութա Բութե գավառի համայնքային խորհուրդներ՝


== Կլիմա ==


== Ծանոթագրություններ ==


== Տես նաև ==
Լեսոթոյի վարչական բաժանում
Ռանդիվելյա

Ռանդիվելյա (էստ․՝ Randivälja), գյուղ Էստոնիայի Պյարնումաա նահանգի Տոռի շրջանում։
2011 թվականի տվյալներով գյուղում բնակվում էր 52 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռուլետ

Ռուլետ (ֆր.՝ roulade, եկել է ֆրանսերեն rouler- «փաթաթել» բայից), արևմտաեվրոպական, գերմանական ուտեստ, որպես օրենք՝ բաղկացած է մսի կտորից, որում լցոնվում է սնկի, պանրի, բանջարեղենի, ձվերի, ուրիշ տեսակի մսի կամ անգամ խեցգետնի մսի խորիզ։ Այդպիսի ռուլետը սովորաբար ամրացվում է ատամի փայտիկներով, մետալիկ սրերով կամ լարանով։ 

Ռուլետը, ինչպես և ուրիշ շոգեխաշվող ուտեստներ, սկզբից տապակում են, իսկ հետո շոգեխաշում արգանակի կամ գինու մեջ։ Պատրաստի ռուլետը լայնքով կտրում են և մատուցում են մսային սոուսով։ Ռուլետը կարելի է թխել նաև վառարանում։ Որոշ բաղադրատոմսերում ռուլետի միսը հարվածում են փայտից մուրճով։ Երբեմն ռուլետները պատրաստում են կտրատած մսով։
Ռուսական խոհանոցում ռուլետներ են կոչվում և իսկական ռուլետները, և հրուշակային արտադրանքները (օրինակ ռուլադը և շտրուդելեյը)։


== Հրուշակեղեն ==
Հրուշակային ռուլետը (ամերիկյան անգլերենով՝ jelly roll՝ «մուրաբայով ռուլետ», իսկ բրիտանական անգլերենով՝ swiss roll՝ «շվեյցարական ռուլետ», ֆր.՝ roulé- «ռուլետ») կրկնեփ հրուշակի տարատեսակություն է։ Բարակ բիսկվիթում (ձու, ալյուր և շաքարավազ) քսվում է կրեմ կամ ջեմ, փաթաթում են և կտրատում են պատառիկների։
Ռուլետը համարվում է գերմանական, հունգարական և ավստրիական ազգային ուտեստ։


== Տես նաև ==
Զրազներ
Կիևյան կոտլետ
Օրոմո
Սուշի
Սուրբծննդյան գերան
Գլանափաթեթ
Շտրուդել


== Ծանոթագրություններ ==
Բորիս Լիվանով

Բորիս Նիկոլաևիչ Լիվանով, (ապրիլի 25 (մայիսի 8), 1904, Մոսկվա, Ռուսական կայսրություն - սեպտեմբերի 22, 1972(1972-09-22), Մոսկվա, ԽՍՀՄ), ռուս խորհրդային դերասան և ռեժիսոր։ ԽՍՀՄ ժողովրդական արտիստ (1948)։
1924 թվականից աշխատել է ՄԴԱԹ-ում։ Լավագույն դերերն են՝ Դմիտրի Կարամազով «Կարամազով եղբայրներ», ըստ Դոստոևսկու, Նոզդրյով «Մեռած հոգիներ», ըստ Գոգոլի, Եգոր Բուլչով Գորկու «Եգոր Բուլչովը և ուրիշները»։ Բեմադրել է Գորկու «Եգոր Բուլչովը և ուրիշները» (1964 թվական) և Չեխովի «Ճայը» (1969 թվական)։ 1924 թվականից նկարահանվել է կինոյում։ Դերերից են՝ Դուբրովսկի «Դուբրովսկի», Պոժարսկի «Մինին և Պոժարսկի», Պոտյոմկին «Ծովակալ Ուշակով»։ Արժանացել է ԽՍՀՄ պետական մրցանակների (1941 թվական, 1942 թվական, 1947 թվական, 1949 թվական, 1950 թվական, 1970 թվական)։


== Ծանոթագրություններ ==
Դիբրովսկոե

Դիբրովսկոե (ուկրաիներեն՝ Дібрівське), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։ Հիմնադրվել է 1904 թվականին։
2001 թվականի տվյալներով Դիբրովսկոե գյուղում բնակվում էր 34 մարդ։ Բնակավայրը զբաղեցնում է 0,44 կմ² տարածք։ Բնակչության խտությունը կազմում էր 77,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ։ (ուկր.)
Լիանա Հայդ

Լիանա Հայդ  (գերմ.՝ Liane (Juliane) Haid, օգոստոսի 16, 1895(1895-08-16), Վիեննա, Ավստրո-Հունգարիա - նոյեմբերի 28, 2000(2000-11-28), Wabern bei Bern, Köniz, Բեռն, Շվեյցարիա), ավստրիացի դերասանուհի  և երգչուհի, նրան հաճախ անվանում են առաջին ավստրիական կինոաստղ։


== Կենսագրություն ==
Լիանա Հայդը ծնվել է 1895 թվականի օգոստոսի 16-ին, Վիեննայում։ Սերում է ազնվական ընտանիքից, նրա քույրը` Գրիտ Հայդը, նույնպես եղել է կինոդերասանուհի։ Լիանայի բեմական կարիերան սկսվել է թատերական բալետային ներկայացումներով։ Ստացել է նաև համակողմանի վոկալ կրթություն, որը հետագայում նրա համար շատ օգտակար է եղել։ 1915 թվականին Յակոբ Ֆլեկի մոտ նկարահանվել է իր առաջին ֆիլմում։ Երբ ռեժիսոր Ռիխարդ Օսվալդը տեղեկացավ նրա մասին, 1921 թվականին առաջարկեց Լիանային նկարահանվել «Լեդի Համիլթոն» համր ֆիլմի գլխավոր դերում։ Նույն ռեժիսորի «Լուկրեցիա Բորջիա» ֆիլմում մեկ այլ կարևոր դերում նկարահանվելուց հետո պատրաստվել է մեկնել Հոլիվուդ, սակայն ամուսնանալով Ավստրո-Հունգարիայի նախկին գործերի նախարար Հենրիխ Կարլ Հեյմերլի թոռան՝ բարոն Ֆրիդրիխ Հեյմերլի (Friedrich Haymerle, 1881-1969) հետ, հրաժարվել էայդ առաջարկից։
Առաջին ձայնային ֆիլմը, որում նկարահանվել է Լիանան, եղել է «Der unsterbliche Lump»-ը, որին հաջորդել են այլ ֆիլմեր։ Նրա գործընկերների թվում են եղել Հանս Ալբերսը, Վիլլի Ֆորստը և Գուստավ Ֆրյոլիխը։ Շատ ֆիլմերում երգել է, ինչին նպաստել է նրա վոկալ կրթությունը։   
1937 թվականին Լիանան ամուսնալուծվել է երկրորդ ամուսնուց՝ բեռլինցի դերասան և ռեժիսոր Հանս Սոմբորնից։ Դրանից հետո նա սկսել է ավելի քիչ դերեր ստանալ և ամուսնացել է շվեյցարացի բժիշկ, դոկտոր Կարլ Սպայհերի (Carl Spycher) հետ, որին ուղեկցում էր մերձարևադարձային հետազոտությունների և ուղևորությունների ընթացքում։ Բնակվել է Շվեյցարիայում, սակայն 30 տարվա ամուսնությունից հետո ամուսնալուծվել է երրորդ ամուսնուց։ Դրանից հետո Լիանան բնակվել է Բաբեռն-Բեռնում երկրորդ ամուսնությունից իր որդու՝ Պիեռի (Peter Pierre Spycher, ծնվ. 1940) հետ։
Երկրորդ համաշխարհային պատերազմից հետո Լիանա Հայդը նկարահանվել է միայն մեկ ֆիլմում՝ «Im Krug zum grünen Kranze» և 1953 թվականին պաշտոնապես ավարտել է իր կարիերան։


== Մահ ==
Մահացել է 2000 թվականի նոյեմբերի 28-ին՝ Բաբերն-Բեռնում։ Թաղված է Դորնբահերի տոհմական դամբարանում։   


== Հիշատակ ==
1969 թվականին գերմանական կինոյում ունեցած վաստակի համար Լիանա Հայդը ստացել է Filmband in Gold մրցանակ։ 2008 թվականին Վիեննայի Հերնալս շրջանի փողոցներից մեկը կոչվել է նրա անունով՝ Liane-Haid-Weg:


== Ֆիլմագրություն ==
Գերմաներեն


== Ծանոթագրություններ ==


== Գրականություն ==
Kay Weniger. Das große Personenlexikon des Films. Die Schauspieler, Regisseure, Kameraleute, Produzenten, Komponisten, Drehbuchautoren, Filmarchitekten, Ausstatter, Kostümbildner, Cutter, Tontechniker, Maskenbildner und Special Effects Designer des 20. Jahrhunderts. Band 3: F - H. John Barry Fitzgerald — Ernst Hofbauer. Schwarzkopf & Schwarzkopf, Berlin 2001, ISBN 3-89602-340-3.


== Արտաքին հղումներ ==
Liane Haid (1895—2000)
Liane (Juliane) Haid
(2332) Կալմ

(2332) Կալմ (անգլ.՝ Kalm), աստերոիդ աստերոիդների հիմնական գոտում։ Հայտնաբերվել է 1940 թվականի ապրիլի 4-ին Լիյսի Օտերմայի կողմից Տուրկուում։
Միջին հեռավորությունը Արեգակից կազմում է 3,072017 ա. մ., առավելագույնը մոտենում է 2,8913 ա. մ. հեռավորության վրա և հեռանում 3,2527 ա. մ.։ Արեգակի շուրջ մեկ ամբողջական պտույտ է կատարում 1966,68 երկրային օրվա ընթացքում, իր ուղեծրով շարժվելով միջինում 0,18305 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,59° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2332) Կալմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սայմոն Ռայթ

Սայմոն Ռայթ (անգլ․ Simon Wright,հունիսի 19, 1963(1963-06-19), Օլդեմ, Մեծ Մանչեսթեր, Միացյալ Թագավորություն ), բրիտանական թմբկահար, որը հայտնի է AC/DC  և Dio խմբերում աշխատանքով։


== Կենսագրություն ==
Դեռ մանկուց սկսել է թմբուկ նվագել։ Նրա վրա ազդեցություն են ունեցել Քոզի Փաուելը, Թոմի Օլդրիջը և Ջոն Բոնեմը։ Պրոֆեսիոնալ կարիերան սկսել է «A II Z» խմբում, որը հիմնադրվել է 1979-ին Մանչեսթրում և պատկանում էր բրիտանական հևի մետալի նոր ալիքին։ Խումբը ճանաչում էր ձեռք բերել՝ դառնալով բավականին հայտնի հարազատ Մանչեսթրում։ Խմբին նաև հաջողվել է պայմանագիր կնքել «Polydor Records»- ի հետ։ Սակայն որոշ ժամանակ անց խումբը քայքայվել է։ 1983 թվականին Սայմոնը դարձել է AC/DC-ի թմբկահար՝ հեռացած Ֆիլ Ռադի փոխարեն։ Ռայթի մասնակցությամբ ձայնագրվել է երեք ալբոմ՝ Fly on the Wall, Who Made Who և Blow up Your Video։ Ռայթը լքել է խումբը 1989 թվականին և նրան փոխարինել է  Քրիս Սլայդը։ Դրանից հետո Ռայթը նվագել է Rhino Bucket խմբում։
1990-91 և 1998-2010 թվականներին Ռայթը նաև նվագել է Dio խմբում։ Նրա մասնակցությամբ ձայնագրվել են Lock up the Wolves, Magica, Killing the Dragon, Master of the Moon, Evil or Divine - Live in New York City և Holy Diver - Live ալբոմները։
Բացի խմբերից, նա համագործակցել է նաև UFO-ի, Michael Schenker Group-ի և John Norum-ի հետ։
Իր կյանքի կարևոր իրադարձությունների մասին հարցին Սայմոնը պատասխանել է հետևյալը․


== Սկավառակագրություն ==
AC/DCFly on the Wall (1985)
Who Made Who (1986)
Blow Up Your Video (1988)DioLock up the Wolves (1990)
Magica (2000)
Killing the Dragon (2002)
Master of the Moon (2004)Rhino BucketPain (1994)
PAIN & Suffering (2007)
The Hardest Town (2009)ուրիշներ

John Norum — Worlds Away (1996)
Tim «Ripper» Owens — Play My Game (2009)
Mogg/Way — Chocolate Box (1999)


== Ծանոթագրություններ ==


== Աղբյուրներ ==
musicbrains — Սայմոն Ռայթ
discogs — Սայմոն Ռայթ
Լոս Գալյարդոս

Լոս Գալյարդոս (իսպ.՝ Los Gallardos), մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա)։ Մունիցիպալիտետը մտնում է Լևանտե Ալմերենսե շրջանի մեջ։ Տարածքը կազմում է 35 կմ2։ Բնակչությունը` 3828 մարդ (2010 թվականի տվյալներով)։ Պրովինցիայի վարչական կենտրոնից գտնվում է 80  կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Los Gallardos Archived 2006-08-19 at the Wayback Machine.
Los Gallardos Archived 2007-07-17 at Archive.is
Պիկնուռմե

Պիկնուռմե (էստ․՝ Pikknurme), գյուղ Էստոնիայի Յիգևամաա նահանգի Պուուռմանի շրջանում։
2011 թվականի տվյալներով գյուղում բնակվում էր 150 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժոզեֆ Սկալիգեր

Ժոզեֆ Սկալիգեր Ժյուստ (ֆր.՝ Joseph Juste Scaliger, լատ.՝ Josephus Justus Scaliger, օգոստոսի 5, 1540, Աժեն - հունվարի 21, 1609(1609-01-21)[…], Լեյդեն, Հոլանդիա, Միացյալ պրովինցիաների հանրապետություն), ֆրանսիացի հումանիստ գիտնական, պատմաբան, ժամանակակից գիտական ​​պատմական ժամանակագրության հիմնադիրներից մեկը։
1560 թվականին, Սկալիգերը մեկնել է՝ Իտալիա, այնուհետև Անգլիա և Շոտլանդիա, 1562 թվականին դարձել է կալվինիստ։ Սկալիգերը մասնակցել է կրոնական բանավեճերի որպես գիտնական և բանասեր։ Այնուհետև Սկալիգերը դարձավ պրոֆեսոր Ժնևի ակադեմիայում։
Սկալիգերի երրորդ որդին նույնպես գիտնական ու հումանիստ էր։ 12 տարեկանում Ջոզեֆին սովորում է քոլեջում։ Հոր մահից հետո 1609 թվականին մեկնում է Փարիզ, չորս տարի սովորելում Սորբոնի համալսարանում։ Արդյունքում, երիտասարդ Սկալիգերի որդին կատարելապես տիրապետում է ոչ միայն լատիներենին և հունարենին, այլ հրեական և արաբական լեզուներին։


== Ծանոթագրություններ ==
Խկեմ

Խկեմ (ռուս.՝ Хкем, լեզգիներեն՝ Хкем), գյուղ Ռուսաստանի, Դաղստան հանրապետության Աղտինսկի շրջանի կազմում։
Բնակչությունը 2002 թվականին գրանցված տվյալներով կազմում էր 400 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (34301-34400)

Աստերոիդների ցանկ (34201-34300)  • Աստերոիդների ցանկ  • Աստերոիդների ցանկ (34401-34500)
 Աստերոիդների ցանկ (34201-34300)  • Աստերոիդների ցանկ  • Աստերոիդների ցանկ (34401-34500)


== Աղբյուր ==
«Discovery Circumstances: Numbered Minor Planets (30001)-(35000)»։ www.minorplanetcenter.net
Ալեքսանդրոս Մավրոկորդատոս

Ալեքսանդրոս Մավրոկորդատոս (հուն․՝ Αλέξανδρος Μαυροκορδάτος, փետրվարի 3, 1791(1791-02-03), Կոստանդնուպոլիս, Օսմանյան կայսրություն - օգոստոսի 6, 1865(1865-08-06), Էգինա, Ատիկա, Հունաստան), հույն պետական և քաղաքական գործիչ։
Սերում է արիստոկրատական ընտանիքից։ Մասնակցել է 1821-1829 թթ. հունական ազգային ազատագրական հեղափոխությանը, գլխավորել պահպանողական թևը։ Եպիդավրոսում կայացած Ազգային ժողովում (1822 թվականի հունվար) ընտրվել է Հունաստանի նախագահ (մինչև 1823 թ. ապրիլ)։ Ունեցել է անգլիական կողմնորոշում։ Օթոն թագավորի ժամանակ (1831-1862) զբաղեցրել է կառավարական և դիվանագիտական պաշտոններ։ 1844 թվականին և 1854-1855 թվականներին եղել է վարչապետ։


== Ծանոթագրություններ ==
Լիպովկա (գյուղ, Վոսկրեսենսկի շրջան)

Անվան այլ կիրառումների համար տե՛ս՝ ԼիպովկաԼիպովկա (ռուս.՝ Липовка), գյուղ Ռուսաստանի, Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եվրոպական գավաթ 1955–56

Եվրոպական գավաթ 1955–56 Եվրոպական գավաթի առաջին մրցաշրջանն էր, որը հաղթեց Ռեալ Մադրիդը՝ եզրափակչում պարտության մատնելով Ստեյդ Ռեյմսին 4–3 հաշվով։ Եզրափակիչը տեղի ունեցավ Փարիզի Պարկ դե Պրենս մարզադաշտում 1956-ի հունիսի 13-ին։
Մասնակից ակումբներին ընտրել է ֆրանսիական մարզական պարբերական L'Equipe-ը, որը ընտրեց այն ակումբներին որոնք այդ պահին առավել հայտնի էին։ Նախնական նաև ընտրվել էր Չելսին սակայն անգլիական ֆուտբոլային ասոցացիան գտավ, որ ակումբը կշեղվի իր երկրի առաջնությունից։ Չելսիի փոխարեն առաջնությանը մասնակցեց Գվարդիա Վարշավան Լեհաստանից։ Առաջնությանը մասնակցելու հրավերից հրաժարվեցին նաև մի շարք ակումբներ՝ այդ թվում Հոլանդ Սպորտը, Հոնվեդը և Կոպենհագենը, նրանց փոխարեն մասնակցեցին ՊՍՎ Էյնդհովենը, Վորոս Լոբոգոն և Աարուսը։
Առաջին փուլի մրցակից զույգերին որոշեցին կազմակերպիչները առանց վիճակահանության։


== Զամբյուղ ==


== Bracket ==


== 1/16 Եզրափակիչ ==


=== Առաջին հանդիպումներ ===


=== Երկրորդ հանդիպումներ ===
Ռեալ Մադրիդը հաղթեց 7–0 ընդհանուր հաշվով։

Պարտիզանը հաղթեց 8–5 ընդհանուր հաշվով։

Հիբերնիանը հաղթեց 5–1 ընդհանուր հաշվով։

Դյուգորդենը հաղթեց 4–1 ընդհանուր հաշվով։

Լորոս Լոբոգոն հաղթեց 10-4 ընդհանուր հաշվով։

Ռեյմսը հաղթեց 4-2 ընդհանուր հաշվով:

Ռապիդը հաղթեց 6-2 ընդհանուր հաշվով:

Միլանը հաղթեց 6-2 ընդհանուր հաշվով:


== Եզրափակիչ ==


== Արտաքին հղումներ ==
1955–56 մրցաշրջանը ՈՒԵՖԱ կայքում
1955–56 բոլոր հանդիպումները ՈՒԵՖԱ կայքում
Գոլերի հեղինակները համաձայն ՈՒԵՖԱ-ի
European Cup results at Rec.Sport.Soccer Statistics Foundation
«50 years of the European Cup» (PDF)։ UEFA։ October 2004։ Վերցված է 2008 թ․ հուլիսի 17 
1955-56 Եվրոպական գավաթ Archived 2012-07-08 at Archive.is - արդյունքներ (արխիվ)
Եվրոպական գավաթ 1955-56 – արդյունքներ, ամփոփումներ, վիճակագրություն Archived 2013-10-19 at the Wayback Machine.
website eurocups-uefa.ru European Cup 1955-56 – արդյունքներ
website Football Archive 1955–56 Եվրոպական գավաթ(չաշխատող հղում)
Էլիսոն Լոման

Էլիսոն Լոման (անգլ.՝ Alison Lohman, սեպտեմբերի 18, 1979(1979-09-18), Փալմ Սպրինգս, Ռիվերսայդ շրջան, Կալիֆոռնիա, ԱՄՆ)՝ ամերիկացի դերասանուհի։


== Կենսագրություն ==
Էլիսոն Մերիոն Լոմանը ծնվել է 1979 թվականի սեպտեմբերի 18-ին ԱՄՆ-ի Կալիֆոռնիա նահանգի Փալմ-Սփրինգս քաղաքում։ Մայրը՝ Դիանա Դանհեմ, հայրը՝ Գերի Լոման։ 9 տարեկանից սկսել է խաղալ թատրոնում, իսկ 11 տարեկանում ստացել է թատերական առաջին մրցանակը։ Դպրոցը ավարտելուց հետո Էլիսոնը որոշում է չընդունվել համալսարան, այլ միանգամից մեկնում է Լոս Անջելես սկսելու իր կինոկարիերա։
1988 թվականին առաջին անգամ նկարահանվել է ֆիլմում։ Մեծ համաբավ է ստացել ի շնորհիվ՝ «Սպիտակ ճփնի», «Հիասքանչ աֆերա», «Խոշոր ձուկը», «Որտեղ է թաքնվված ճշմարտությունը», «Խելագարը», «Տար ինձ դժոխք», «Գեյմեր» ֆիլմերի։ 2010 թվականից մինչև 2014 թվականները չէր նկարահանվել ֆիլմերում՝ հղիության պատճառով։ 2015 թվականին հայտնվել է «Վատիկանյան գրառումներ»։


== Անձնական կյանք ==
2009 թվականի օգոստոսի 19-ին Էլիսոնը ամուսնանում է ռեժիսոր՝ Մարկ Նևլդայնի հետ։ 2010 թվականին Բուխարեստում Էլիսոնը լույս աշխարհ է բերել իր առաջնեկին՝ Բիլլիին։ Որոշ ժամանակ անց լույս աշխարհ է բերում իր երկրորդ երեխայից։


== Պարգևատրություններ և նոմինացիաներ ==
2003 - ստացել է «Երիտասարդ Հոլլիվուդ» մրցանակը «Ապագա սուպերաստղ» կատեգորիայում
2003 - ստացել է «Հոլիվուդյան կինոփառատոն» մրցանակը «Տարվա լավագույն դերասանուհի» կատեգորիայում
2010 - ստացել է «Սատուրն» մրցանակը «Լավագույն կանացի դեր» կատեգորիայում՝ «Տար ինձ դժոխք» ֆիլմի շնորհիվ
2010 - ստացել է «MTV Movie Award» մրցանակը «Լավագույն վախ» կատեգորիայում՝ «Տար ինձ դժոխք» ֆիլմի շնորհիվ


== Ֆիլմագրություն ==


== Ծանոթագրություններ ==


== Աղբյուրներ ==
Էլիսոն Լոման Internet Movie Database կայքում
Ռութ Դե Սոուզա

Ռուտ Դե Սոուզա (պորտ.՝ Ruth de Souza, մայիսի 12, 1921(1921-05-12), Ռիո դե Ժանեյրո, Բրազիլիա - հուլիսի 28, 2019(2019-07-28), Կոպակաբոննա, Copacabana), բրազիլացի դերասանուհի։
80 տարեկան հասակում նա նկարահանվեց «Կլոն» սերիալում։ 
Նկարահանվել է մոտ 70 հեռուստասերիալներում, հնչունավորման աշխատանքներ է տարել նաև մուլտֆիլմերում։ Առաջի անգամ նկարահանվել է 1948 թ.։
Ստացել է մի շարք մրցանակներ, որոնց թվում նաև Բրազիլիայի լավագույն դերասանուհու կոչում։


== Ծանոթագրություններ ==


== Արտաքին հղումներ ==
IMDb կայքում
Պոլուզորսկի գյուղական խորհուրդ (Նովոսանժարսկի շրջան)

Պոլուզորսկի գյուղական խորհուրդ  (ուկրաիներեն՝ Полузірська сільська рада), Ուկրաինայի Պոլտավայի մարզի Նովոսանժարսկի շրջանում։
2001 թվականի տվյալներով Պոլուզորսկի գյուղական խորհրդում բնակվում էր 754 մարդ։ Բնակավայրը զբաղեցնում է 44,09 կմ² տարածք։ Բնակչության խտությունը կազմում էր 17,10 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սերգի (գյուղ, Պուտիլայի շրջան)

Սերգի (ուկրաիներեն՝ Сергії), գյուղ Ուկրաինայի Չեռնովցիի մարզի Պուտիլայի շրջանում։
2001 թվականի տվյալներով Սերգի գյուղում բնակվում էր 1 097 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ASICS

ASICS ճապոնական կորպորացիա, որը հանդիսանում է սպորտային կոշիկների և հագուստի արտադրության առաջատարներից մեկը։ Նաև ունի նորաձև ուղղություն, որը կոչվում է Onitsuka Tiger:


== Պատմություն ==
ASICS ընկերության պատմությունը սկսվել է 1949 թվականից՝ հետպատերազմյան Ճապոնիայում։ Կիխատիրո Օնիցուկան (ճապ.՝ 鬼塚 喜八郎) մտածեց, թե ինչպես կարող է նա օգնել ճապոնացի  երիտասարդությանը նման երկրի համար ծանր ժամանակաշրջանում։ Պարոն Օնիցուկան որոշեց սպորտային ապրանքանիշ ստեղծել բոլորի համար, որպեսզի սպորտի միջոցով ոգեշնչեն իրենց համաքաղաքացիներին։ Այսպես ստեղծվում է Onitsuka Tiger ապրանքանիշը։
Գոյության առաջին օրերին ընկերությունն իր ապրանքները մատակարարել է միայն Ճապոնիայի և Չինաստանի ներքին շուկային, և դրանից օգտվել են Նայք կորպորացիայի հիմնադիրները՝ Ֆիլ Նայթը և Բիլլ Բուերմանը, ձեռք են բերել սպորտային կոշիկներ և դրանք վաճառել ԱՄՆ-ում։ 1977 թվականից ընկերության ընդլայնման արդյունքում Onitsuka Tiger-ը վերանվանվել էր ASICS-ի՝ «Anima sano in corpore sano» հապավմամբ, որը լատիներեն նշանակում է «առողջ միտքը առողջ մարմնում»։ Կոբե քաղաքում կառուցվել գիտահետազոտական ինստիտուտ՝ սովորելու և պատրաստելու սպորտի համար նախատեսված կոշիկներ։


== Ներկա ժամանակ ==
Այսօր ASICS ընկերությունը աշխարհում զբաղեցնում է 5-րդ տեղը՝ սպորտային կոշիկներ և կոշիկներ արտադրող խոշորագույն ընկերությունների շարքում։
2011 թվականի մարտի 31-ի դրությամբ  ASICS ունի ավելի քան 5600 աշխատակիցներ ամբողջ աշխարհում։ Վերջին տարիներին ընկերությունը դարձել է ամենաարագ աճող սպորտային կոշիկների ապրանքանիշը Եվրոպայում։ ASICS ապրանքանիշը պատկանում է սպորտային հագուստների և կոշիկների արտադրողների լավագույն բրենդներին։


== Գովազդային հովանավորություն ==
Քրիստոֆ Լեմեթր
Ռայան Հոլ 
Մարա Յամաուչի
Լոլո Ջոնս


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք Archived 2013-12-17 at the Wayback Machine.
Նոր մարդիկ (ալբոմ)

Новые люди (ռուս.՝ Նովիյե լյուդի - Նոր մարդիկ), ռուսական Սպլին ռոք-խմբի յոթերորդ ստուդիական ալբոմն է, թողարկվել է 2003 թ. փետրվարի 14-ին։ Բոլոր երգերի հեղինակն է խմբի առաջատար Ալեքսանդր Վասիլյևը։ Ալբոմի թողարկումից հետո խումբը կազմակերպեց իր խոշորագույն համերգային շրջագայությունը Ռուսաստանի քաղաքներով։


== Երգացանկ ==


== Արտաքին հղումներ ==
Ալբոմը խմբի պաշտոնական կայքում Archived 2012-05-11 at the Wayback Machine. (ռուս.)


== Ծանոթագրություններ ==
Դոնեցկոե (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԴոնեցկոեԴոնեցկոե (ուկրաիներեն՝ Донецьке), քաղաքատիպ ավան Ուկրաինայի Դոնեցկի մարզի Սլավյանսկիում։
2011 թվականի տվյալներով Դոնեցկոե քաղաքատիպ ավանում բնակվում էր 664 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ֆերնանդո Ալվարես դե Սոտոմայոր ը Սարագոսա

Ֆերնանդո Ալվարես դե Սոտոմայոր ը Սարագոսա (իսպ.՝ Fernando Álvarez de Sotomayor y Zaragoza, սեպտեմբերի 25, 1875(1875-09-25)[…], Ֆեռոլ, Լա Կորունյա նահանգ, Գալիսիա, Spain under the Restoration, Իսպանիա - մարտի 17, 1960(1960-03-17)[…], Մադրիդ, Իսպանիա), իսպանացի նկարիչ։


== Կենսագրություն ==
Շինարար-ինժեների կրթություն է ստացել, ուսումնասիրել է իրավագիտություն, գրականություն և փիլիսոփայություն, նկարչության դասեր է վերցրել նկարիչներ Խոսե Գուտերեսից և Խոսե Վերայից։ Սովորելու նպատակով 1892 թվականին ընդունվել է Մանուել Դոմինգես Սանչեսի արհեստանոց։ 1899 թվականին կրթաթոշակ է ստացել Հռոմի իսպանական գեղարվեստի ակադեմիայում սովորելու համար։ 1908 թվականին Չիլիի կառավարության հրավերով Սանտյագոյի գեղարվեստի բարձրագույն դպրոցում (Escuela de Bellas Artes de Santiago) զբաղեցրեց գեղանկարչության պրոֆեսորի պաշտոնը, իսկ հետագայում դարձել է նույն դպրոցի տնօրեն և զգալի ազդեցություն ունեցել Չիլիի գեղանկարչության զարգացման,  արվեստագետների և մշակույթի այլ գործիչների վրա։
Իսպանիա վերադառնալուց հետո նա դարձավ Ալֆոնս 13-րդ թագավորի պալատական նկարիչը։ 1922 թվականին ստանձնել է Մադրիդի Պրադո թանգարանի տնօրենի պաշտոնը։ Հեռագայում դարձել է Սան Ֆեռնանդոյի գեղարվեստի թագավորական ակադեմիայի անդամ։ 1931 թվականին Իսպանիայի երկրորդ հանրապետության հռչակումից հետո ստիպված հեռացել է թանգարանի տնօրենի պաշտոնից, սակայն Իսպանիայի քաղաքացիական պատերազմուն Ֆրանկոյական Իսպանիայի հաստատվելուց  հետո կրկին ստանձնեց այդ պաշտոնը։
1947 թվականին  նա մեկնել է Բուենոս Այրես, որտեղ կազմակերպել է ժամանակակից իսպանացի նկարիչների և քանդակագործների ցուցահանդես, ինչպես նաև նկարել է Արգենտինայի նախագահ Խուան Դոմինգո Պերոնի և նրա կնոջ՝ Էվա Պերոնի դիմանկարները։
1953 թվականին դարձել է Սան Ֆեռնանդոյի գեղարվեստի թագավորական ակադեմիայի տնօրեն, սակայն 1955 թվականին  տարիքի պատճառով թողել է այդ պաշտոնը։ 
Բազմաթիվ մրցանակների մրցանակակիր է։
Ֆերնանդո Ալվարեսը մահացել է Մադրիդում 84 տարեկանում։


== Ծանոթագրություններ ==


== Արտաքին հղումներ ==
Կենսագրություն, մրցանակներ, ցուցահանդեսներ, ընտրյալ աշխատանքներ
Ընտրյալ աշխատանքներ
Ալեքսանդր Պուշկինի դիմանկար

Ալեքսանդր Պուշկինի դիմանկար (ռուս.՝ Портрет А. С. Пушкина), նկարիչ Օրեստ Կիպրենսկու նկարը։ Պուշկինի դիմանկարը Կիպրենսկին նկարել է նույն տարում (1827), ինչ գրողի մեկ այլ հայտնի դիմանկար, որի հեղինակը Տրոպինինն է։


== Ստեղծման պատմություն ==
Սիգիզմունդ Լիբրովիչը հայտնում է, որ դիմանկարը պատվիրել է Պուշկինի ընկերը՝ Անտոն Դելվիգը։ Պուշկինը Կիպրենսկու մոտ եղել է 1827 թվականի հունիս-հուլիս ամիսներին՝ շերեմետևյան պալատում։
Առաջին անգամ նկարն իր ստեղծման տարում ցուցադրվել է Գեղարվեստի ակադեմիայի ցուցահանդեսում։


== Նկարագրություն ==
Կտավի վրա Պուշկինը ներկայացված է դեպի ձախ գլուխը շրջված և կրծքավանդակի վրա խաչված ձեռքերով։ Բանաստեղծի աջ ուսին փաթաթված է շոտլանդական պլեդ. այս դետալով նկարիչը ցույց է տալիս Պուշկինի կապը ռոմանտիզմի դարաշրջանի կուռքի՝ Բայրոնի հետ։ Այդ հուշ ընդունելությունը նկարիչը բազմիցս է կիրառել։ Այսպես, նախկինում արված Շվալբեի և Ավդուլինայի դիմանկարներում Կիպրենսկին մեջբերում է Ռեմբրանդտին և Լեոնարդո դա Վինչիին, իսկ այստեղ նա միավորում է երկու բանաստեղծների անունները։ Խորքում պատկերված է Մուսայի արձանը լիրայով։
Դիմանկարն արված է «առավելագույն ավարտով», դետալների մանրակրկիտ մշակմամբ, ինչն ընդհանուր առմամբ բնորոշ էր Կիպենսկու աշխատանքի վերջին տարիների համար։ Գունային գամման խիստ հավասարակշռված է։ Նկարիչը հանդիսավոր լռության զգացողություն է հաղորդում, որն ընդգծում է բանաստեղծի հետ հանդիպման նշանակությունը։
Պուշկինը այս առիթով գրել է «Կիպրենսկուն» բանաստեղծությունը։ Ժամանակակիցներից ոմանք կարծում էին, որ դիմանկարը ճիշտ փոխանցում է բանաստեղծի դիմագծերը, մյուսները քննադատում էին Կիպրենսկու աշխատանքը, որը, նրանց կարծիքով, չկարողացավ փոխանցել «դեմքի փոփոխական արտահայտությունը», Պուշկինին բնորոշ էներգիան, կենսունակությունը։ Բրյուլովը, Շևչենկոյի խոսքով, քննադատել է Կիպրենսկուն, որը Պուշկինին պատկերել է ոչ թե բանաստեղծ, «այլ ինչ-որ Դենդի»։ Ինքը՝ Բրյուլովը, գերադասում էր ստեղծել արվեստի մարդկանց կերպարներ ռոմանտիկ պոռթկման պահին, կառուցելով արտահայտիչ գունային լուծմամբ դինամիկ տպավորիչ կոմպոզիցիա։


== Ծանոթագրություններ ==
Էլոն Սարաֆյան

Էլոն Սարաֆյան (անգլ.՝ Elon Sarafian, , Երևան), հայ երգիչ, երգերի հեղինակ։


== Կենսագրություն ==
Ծնվել է Երևան քաղաքում (ՀԽՍՀ)։ Երաժշտական գործունեությունը սկսել է յոթ տարեկանում։ Դասական երաժշտությունից սկսելով՝ Սարաֆյանը հետագայում հետաքրքրվել է գործիքային ջազ երաժշտությամբ և 13 տարեկանից սկսել գրել երգերի տեքստեր։
Տեղափոխվելով Լոս Անջելես՝ Սարաֆյանը հայտնվել է ամերիկյան մշակութային միջավայրում։ Նա ոչ միայն շարունակել է գրել երգեր, այլև տարբեր ժամանակներում ստեղծել մի քանի երաժշտական խումբ՝ գտնվելով ամերիկյան կատարողների ազդեցության տակ։ Մի քանի տարի անց նա դադարել է զբաղվել երաժշտությամբ, ինչը դարձել է առանցքային իրադարձություն նրա գործունեության համար, քանի որ նա սկսել է աշխատել հայերեն երգեր գրելու և կատարելու ուղղությամբ։ Իր «The Meaning of Life» դեբյուտային ալբոմում Սարաֆյանը ներառել է տարբեր ժանրերի երգեր, որոնք արտացոլում են կյանքի տարբեր իրավիճակներ։ Այդ մոտեցումը նա պահպանել է նաև իր երկրորդ՝ «The Color of my World» ալբոմում։
Իր երկրորդ ալբոմը ստեղծելու համար Սարաֆյանից երկու տարվա հուզական որոնումներ են պահանջվել։ Նրա համոզմամբ՝ իր երգերը յուրահատուկ են և արտացոլում են իր հայ լինելը։ Յուրաքանչյուր ստեղծագործություն ոճային առումով տարբերվում է մյուսներից։
Ինչպես պնդում է ինքը՝ Սաֆարյանը․ 


== Սկավառակագրություն ==
2000 - «The Meaning of Life» (հայերեն՝ Կյանքի իմաստը)
2003 - «The Color of My World» (հայերեն՝ Իմ աշխարհի գույնը)
2007 - «Temptation» (հայերեն՝ Գայթակղություն)


== Ծանոթագրություններ ==


== Արտաքին հղումներ ==
«Հայ աղջիկ» երգը youtube-ում
Ադամ Ռոուզ

Ռեյ Լեպան (անգլ.՝ Ray Leppan, հուլիսի 20, 1979(1979-07-20), Յոհաննեսբուրգ, Տրանսվաալ, ՀԱՀ), հարավաֆրիկացի պրոֆեսիոնալ ըմբշամարտիկ։ Ներկա պահին հանդես է գալիս «WWE» կազմակերպությունում՝ Ադամ Ռոուզ (Adam Rose) ռինգային անվամբ։
Ավելի վաղ ելույթներ է ունեցել Լեո Քրյուգեր ռինգային կերպարով՝ երկու անգամ նվաճելով FCW Ֆլորիդայի ծանրքաշային չեմպիոնական տիտղոսը։


== Կարիերա ==


=== Հարավային Աֆրիկա ===
Մասնագիտական նորամուտը ռեստլինգում նշել է 16 տարեկանում՝ համագործակցելով հարավաֆրիկացի պրոմոութեր Փոլ Լլոյդ ավագի և վերջինիս որդու՝ Փոլ Լլոյդ կրտսերի հետ՝ ձևավորելով «Pure Juice» անվամբ թիմ։ Ելույթներ է ունեցել նաև «World Wrestling Professionals» (WWP) կազմակերպությունում՝ Դամեոն Դյուկ ռինգային անվամբ։ «WWP»-ում հանդես գալու տարիներին մեկ անգամ նվաճել է WWP աշխարհի ծանրքաշային չեմպիոնի տիտղոսը։


== Ռեստլինգում ==
Ավարտող հնարքներ
Որպես Ադամ Ռոուզ
Փարթի ֆաուլ
Պատառ
Որպես Լեո Քրյուգեր
GC3
Քրյուգերի ավարտ
Քնացնող բռնվածք
Պատառ
Որպես Գերցգոր Դեյմոն
Դեյմոն դագեր
Դեյմոն դիվայս
Այցեքարտային հնարքներ
Մեջքկոտրուկ
Հետնային կրկնկահարված
չու չու
ճայթյունային սուպլեքս
Քլոզլայն երրորդ լարից
Նետվող քրոսբադի
Տորնադո ԴԴՏ
Մականուններ
«Հարավաֆրիկյան սուպեր բարետես»


== Արտաքին հղումներ ==
Էջը WWE.com կայքում(անգլ.)
Սպիտակ գերեզման Ռոուզ Հոլում

Սպիտակ գերեզման Ռոուզ Հոլում (անգլ.՝ Rose Hall), լեգենդար վայր Ռոուզ Հոլ առանձնատանը, որը գտնվում է Ճամայկայում, Մոնտեգո-Բեյում, կապված է Սպիտակ վհուկի լեգենդի հետ։


== Լեգենդ ==

Լեգենդի համաձայն «Էննի Պալմերի» հոգին հետապնդում էր Մոնտեգո-Բեյի մոտ գտնվող «Պալմիրա» պլանտացիայի բնակիչներին։ Ըստ լեգենդի Էննի Պալմերը ծնվել է Հայիթիում, նրա մայրն անգլիացի էր, իսկ հայրը` իռլանդացի։ Էննը իր կյանքի մեծ մասն անց է կացրել Հայիթիում։ Երբ նրա ծնողները դեղին տենդից մահացան, նրա դաստիարակությամբ սկսեց զբաղվել դայակը, որը նրան դասավանդում էր վուդուի օրենքները։ Այնուհետև Էննին տեղափոխվեց Ճամայկա և ամուսնացավ Ջոն Պալմերի` Ռոուզ Հոլի սեփականատիրոջ հետ։ Լեգենդի համաձայն նա սպանեց իր ամուսնուն և հետագայում նաև իր մյուս երկու ամուսիններին և պլանտացիաներում աշխատող բազմաթիվ ստրուկների, մինչև որ ինքն էլ սպանվեց Տակու անունով ստրուկի կողմից։
Ջոն Նեշը լեգենդի մոտիվներով երգ է գրել, որն անվանել է «Բալլադ Էննի Պալմերի մասին»։
2007 թվականին Բենիամին Ռեդֆորդը ուսումնասիրեց լեգենդը և եկավ այն եզրահանգման, որ Էննի Պալմերը մտացածին կերպար է և ստեղծվել է կղզում հայտնի Հերբերտ դե Լիսերի 1929 թվականին հրատարակած «Սպիատակ վհուկը Ռոուզ Հոլից» վեպի մոտիվներով։ Միգուցե Էննի Պալմերը իրականում գոյություն է ունեցել, բայց դատելով ամեն ինչից նա սադիզմի և դաժանության հակում չի ունեցել։ Լրագրող Պոլի Թոմասը գրում է, որ Էննի Պալմերի անունը հնարավոր է շփոթում էին Ռոզա Պալմերի` Ռոուզ Հոլի իսկական տիրուհու անվան հետ, որն ունեցել է 4 ամուսին, բայց հայտնի էր իր բարեգործությամբ։


== Ռոուզ Հոլ ==

Ռոուզ Հոլլը առանձնատուն է, որը կառուցվել է 1770-ական թվականներին, վերականգնվել է 1960-ական թվականներին։ Այն զարդարված է մետաքսե պաստառներով, ջահերով, կահավորված է եվրոպական անտիկվարիատով։ Այժմ այն պատկանում է նախկինում Միսս Աշխարհ ԱՄՆ Միշել Ռոլինզին։


== Հռչակավոր մշակույթ ==
Ghost Adventures (ԱՄՆ) վավերագրական հեռուստասերիալում դրվագ Ռոուզ Հոլի մասին։
Ռոուզ Հոլը հանդիսանում է Դիանա Գեբլդոնի հայտնի «Ճամփորդուհին» վեպի վայրերից մեկը։
1969 թվականին Coven ռոք-խումբը իր առաջին «Witchcraft Destroys Minds & Reaps Souls» ալբոմում ձայնագրել է «The White Witch of Rose Hall» երգը։
Ռոուզ Հոլը «Ամերիկյան թոփ մոդել» շոուի 12-րդ սեզոնի վայր։
Scariest Places on Earth (ԱՄՆ) հեռուստասերիալի երկրորդ սեզոնի 3-րդ դրվագը` «Սպիտակ վհուկը»։


== Ծանոթագրություններ ==


== Արտաքին հղումներ ==
Фото Роуз Холл
История Роуз Холл Archived 2007-06-02 at the Wayback Machine.
Օահու

Օահուն (անգլ.՝ O'ahu), ԱՄՆ-ի Հավայի նահանգի մեծությամբ երրորդ, իսկ բնակչությամբ ամենախիտ բնակեցված կղզին է։ Կղզու վրա է գտնվում Հոնոլուլու քաղաքը՝ Հավայի նահանգի նահանգակենտրոնը։ Կղզու տարածքի երկարությունը կազմում է 1545,3 կմ2։ Ափագծի ընդհանուր մակերեսը կազմում է 366 կմ։ Կղզում է նկարահանվել հայտնի Կորուսյալները (Lost) հեռուստասերիալը, ինչպես նաև Առաջին 50 համբույր ֆիլմը և այլն։


== Հղում ==
Կղզին www.anspress.ws կայք էջում  Archived 2016-03-05 at the Wayback Machine.
Լենա Սյոդերբերգ

Լենա Ֆորսեն (շվեդերեն՝ Forsén, օրիորդական ազգանունը՝ Սյոդերբերգ. շվեդերեն՝  Lena Söderberg; մարտի 31, 1951(1951-03-31)), շվեդ ֆոտոմոդել, ով առաջին անգամ որպես playmate ներկայացել է Playboy ամսագրի 1972 թվականի նոյեմբերյան համարում՝ Լենա Շյոբլոմ անունով (շվեդերեն՝ Lenna Sjööblom): Playboy-ի վերոնշյալ համարում լույս տեսած նրա լուսանկարի մի հատվածը, որ հայտնի է «Լենա» կամ «Լեննա» (անգլերեն՝ Lenna) անվանումով, որպես փորձարկային նմուշօրինակ՝ լայնորեն կիրառվում է պատկերների մշակման ալգորիթմների ստուգման ու ցուցադրման նպատակով։


== Կենսագրություն ==
Շվեդիայում միջնակարգ դպրոցն ավարտելուց հետո Լենան մեկնել է Ամերիկայի Միացյալ Նահանգներ՝ իր բարեկամներից մեկի տնտեսությունում որպես օգնական աշխատելու։ Թեև նախատեսել էր ընդամենը մեկ տարի մնալ ԱՄՆ-ում, սակայն այդ ժամկետը ձգվել-հասել է ութ տարվա։ 1971 թվականին Լենան ամուսնացել է, բնակություն հաստատել Չիկագոյում, ջանացել մի կերպ ծայրը ծայրին հասցնել։ Ամուսինն առաջարկել է գրանցվել տեղի մոդելային գործակալությունում, փորձել արժանանալու Playboy-ի ուշադրությանը։ Այդ ամսագրի 1972-ի նոյեմբերյան համարի աչքի զարնող էջերում լույս են տեսել նրա լուսանկարները, որոնց հեղինակը Դուայթ Հուքերն էր։ Playboy-ի այդ համարը լույս է տեսել ու վաճառվել ռեկորդային տպաքանակով՝ 7.161.561 օրինակ։ Լենան լայն ճանաչում է ձեռք բերել, ստացել ամերիկյան գրին քարտ, ամուսնուց բաժանվելու դիմում ներկայացրել ու սկսել է հանդիպել իր նոր բոյֆրենդի հետ։ Մերժելով Հյու Հեֆների առաջարկած համագործակցությունը՝ զույգը մեկնել է Նյու Յորք նահանգի մայրաքաղաք Ռոչեսթեր, որտեղ Լենան դարձել է Kodak ֆիրմայի մոդելը, միաժամանակ աշխատել քաղաքի բարերից մեկում։ 1997 թվականին հատուկ հրավերով մասնակցել է Պատկերների մշակման գիտության ու տեխնիկայի ընկերության ամենամյա կոնֆերանսին, որ անցկացվում էր 50-րդ անգամ, ԱՄՆ-ում, ներկայացվել է որպես «Համացանցի առաջին տիկին», հանդես է եկել ելույթով։ «Լենայի դեմքը, երբեմն՝ միայն նրա աջ աչքի պատկերը մինչև այժմ էլ կիրառվում է համաշխարհային սարդոստայնում, պատկերների մշակման ժամանակ՝ որպես նմուշօրինակ»։ Իսկ Playboy-ի 1972 թվականի նոյեմբերյան հայտնի համարը հայտնվում է նաև Վուդի Ալենի «Քնկոտը» ֆիլմում։


== Ծանոթագրություններ ==


== Արտաքին հղումներ ==
http://www.ee.cityu.edu.hk/~lmpo/lenna/Lenna97.html%7CԼենայի(չաշխատող հղում) կենսագրությունը|անգլերեն
Paginone centrale di Playboy del novembre 1972 L'immagine che l'ha resa famosa
https://www-2.cs.cmu.edu/~chuck/lennapg/lenna.shtml%7CԼեննայի պատմությունը|անգլերեն
(անգլերեն)Information age Madonna, articolo di Jamie Hutchinson della Newsletter del IEEE Professional Communication Society sull'immagine "Lenna" e sulle controversie legali scaturite dall'uso fatto di essa senza alcuna richiesta di permesso a chi ne deteneva i diritti.
(անգլերեն)Scheda di Lena Söderberg su Playboy.com.
Սայմոն Վիքլունդ

Սայմոն Վիքլունդ (անգլ.՝ Simon Viklund, դեկտեմբերի 1, 1979(1979-12-01), Tumba church parish, Botkyrka Municipality, Ստոկհոլմի լեն, Շվեդիա), շվեդ անկախ կոմպոզիտոր, ձայնային դիզայներ և կրեատիվ տնօրեն, համակարգչային խաղերի երաժշտության հեղինակ։


== Կենսագրություն ==
Սայմոն Վիքլունդը ծնվել է 1979 թվականին դեկտեմբերի 1-ին, Ստոկհոլմում, երաժիշտների ընտանիքում։ Իր կարիերան սկսել է 2000 թվականին, երբ միացել է GRIN ստուդիային։
2009 թվականին, GRIN-ի սնանկացումից հետո, դարձել է ֆրիլանսեր և սկսել երաժշտություն գրել Capcom-ի համար։ Ավելի ուշ Անդերսոն եղբայրների հետ հիմնադրել է «Overkill Software»-ը։
2015 թվականին օգոստոսի 18-ին հեռացել է «Overkill Software»-ից` կենտրոնանալով իր նախագծերի վրա, սակայն շարունակել է հնչյունավորել Բեյնին և երաժշտություն գրել Payday-ի համար։
2016 թվականին միացել է Ուլֆ Անդերսոնի նոր` «10 Chambers Collective» ստուդիային` որպես GTFO համակարգչային խաղի կոմպոզիտոր։


== Համակարգչային խաղեր ==
2001 - Ballistics - կոմպոզիտոր, հնչյունային օպերատոր
2002 - Bandits: Phoenix Rising - կոմպոզիտոր, հնչյունային օպերատոր
2006 - Wasteland Racers 2071 - կոմպոզիտոր, հնչյունային օպերատոր
2006 - Tom Clancy's Ghost Recon: Advanced Warfighter - հնչյունային օպերատոր
2007 - Tom Clancy's Ghost Recon: Advanced Warfighter 2 - հնչյունային օպերատոր
2008 - Bionic Commando Rearmed - կոմպոզիտոր, կրեատիվ տնօրեն
2009 - Bionic Commando - գլխավոր հնչյունային օպերատոր, երաժշտական խորհրդատու
2009 - Wanted: Weapons of Fate - հնչյունային օպերատոր
2009 - Terminator Salvation - հնչյունային օպերատոր
2010 - Final Fight: Double Impact - երաժշտախմբավար
2011 - Bionic Commando Rearmed 2 - կոմպոզիտոր, կրեատիվ խորհրդատու, գրող
2011 - Street Fighter III: 3rd Strike Online Edition - կոմպոզիտոր
2011 - Payday: The Heist - կոմպոզիտոր, հնչյունային օպերատոր, կրեատիվ տնօրեն
2013 - Brothers: A Tale of Two Sons - հնչյունային օպերատոր, երաժշտական խորհրդատու
2013 - Payday 2 - կոմպոզիտոր, գլխավոր ինժեներ, հնչյունային դիզայներ
2014 - Gear Up - թրեյլերի երաժշտության հեղինակ
2016 - Dead by Daylight - թրեյլերի երաժշտության հեղինակ
2016 - Pan-Pan - հնչյունային օպերատոր, կոմպոզիտոր
2017 - Robonauts - կոմպոզիտոր
2018 - GTFO - կոմպոզիտոր, խաղերի դիզայներ


== Հնչյունավորում ==
2001 - Ballistics - դրվագային կերպարներ
2008 - Bionic Commando Rearmed - դրվագային կերպարներ
2011 - Payday: The Heist - Բեյն
2013 - Payday 2 - Բեյն


== Ծանոթագրություններ ==
Սաքսոնյան հայելի

Սաքսոնյան հայելի (գերմ.՝ Sachsenspiegel), գերմանական միջնադարյան իրավունքի ժողովածու։ Կազմվել է 1221-1225 թվականներին։ Արտացոլել է ԱրևելյանՍաքսոնիայի ֆեոդալական սովորույթները, համագերմանական դասային իրավահարաբերություններն ու զարգացող դրամաիրային հարաբերությունները։ Սաքսոնյան հայելու առաջին մասը (Landrecht) վերաբերել է պետական կառուցվածքին, քրեական, քաղաքացիական իրավունքին, դատարանին ու դատավարությանը։ Երկրորդ մասը(Lehnrecht) կարգավորել է վասալային իրավահարաբերությունները։ Սաքսոնյան հայելու նմանությամբ ստեղծվել են գերմանական իրավունքի այլ հուշարձաններ՝ «Գերմանական հայելին», «Շվաբյան հայելին» և այլն։ Սաքսոնյան հայելին օգտագործվել է Հյուսիսային և Արևելյան Գերմանիայի առանձին երկրամասերի և քաղաքների իրավունքների (օրինակ, Մագղեբուրգյան իրավունքի) ժողովածուներ կազմելիս ու դատական պրակտիկայում։
Նիկիֆորովկա (այլ կիրառումներ)

Նիկիֆորովկա, կարող է վերաբերել՝


== Ուկրաինայի բնակավայրեր ==
Նիկիֆորովկա - գյուղ, Ուկրաինայի Դոնեցկի մարզի Արտյոմովսկիում
Նիկիֆորովկա - գյուղ, Ուկրաինայի Կիրովոգրադի մարզի Դոլինսկայայի շրջանում


== Ռուսաստանի բնակավայրեր ==
Նիկիֆորովկա - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Նիկիֆորովկա - գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Հայերենի դասական ուղղագրություն

Հայերենի դասական ուղղագրություն (դասական ուղղագրությամբ՝ «Հայերէնի դասական ուղղագրութիւն») ճանաչված որպես Մաշտոցյան ուղղագրություն, Հայկազյան ուղղագրություն, ավանդական ուղղագրություն, համազգային ուղղագրություն) կիրառվում է գլխավորապես Սփյուռքի մեջ արևմտահայերի և պարսկահայերի կողմից, որոնք չեն ընդունել Մանուկ Աբեղյանի կողմից մշակված ուղղագրությունը որը կիրառվում է Հայաստանում 1922-ից սկսած։ Նոր ուղղագրությունը ենթարկվել է որոշ ձևափոխումների 1940-ին ուր վերականգնվել են որոշ դասական կանոններ։


== Արտաքին հղումներ ==
Դասական ուղղագրության ներածություն Archived 2016-03-06 at the Wayback Machine.